Avtale om prosjektlederansvar 
mellom 
……… 

 og 
Norges idrettshøgskole
Kontraktens parter

Kontrakten inngås mellom Forskningsansvarlig/databehandlingsansvarlig ved Norges idrettshøgskole (heretter kalt NIH) og ...... (heretter kalt Prosjektleder). 

Formål og virkeområde for avtalen 

Kontrakten er utformet for å regulere ansvaret mellom NIH og Prosjektleder ved gjennomføring av forskningsprosjekt [Navn på prosjektet her] i tråd med lovpålagte krav og anerkjente forskningsetiske normer. 
Varighet og oppsigelse

Avtalen trer i kraft ............ .og varer frem til forskningsprosjektets avslutning [dato].  Kontrakten kan sies opp med ….. måneders varsel. Ved endring av prosjektleder, må ny prosjektleder være tiltrådt før denne kontraktens utløp.
Kontaktperson
NIH kontaktperson i forbindelse med denne avtalen:

[Navn, rolle, kontaktinformasjon]
Partenes ansvarsområde innenfor personvern og informasjonssikkerhet 

NIH har i henhold til lov det overordnede ansvar for planlegging og gjennomføring av aktuelle prosjekt, herunder rollen som databehandlingsansvarlig. NIH har således ansvar for å påse at krav som stilles i lov eller i medhold av lov følges i alle faser av forskningsprosjektet. 

[Navn på prosjektleder] er av NIH tildelt/delegert rollen som prosjektleder med den daglige drift av forskningsprosjektet.

NIHs instruksjonsmyndighet med mer

NIH har som overordnet ansvarlig for prosjektet instruksjonsmyndighet i forhold til Prosjektleder i den perioden Prosjektleder utfører tjeneste for Norges idrettshøgskole.

NIH skal stille alle nødvendige tekniske og materielle ressurser som er nødvendig for gjennomføring av arbeidet til rådighet for Prosjektleder.

Der annet ikke følger av egen samarbeidsavtale, utfører Prosjektleder sine oppgaver under samme rammer og betingelser som gjelder for øvrige ansatte ved NIH, herunder rettigheter til data og resultater.  

Prosjektleders forhold

Prosjektleder bekrefter at han eller hun har den nødvendige forskningsmessige og faglige kompetanse til å gjennomføre prosjektet. 

Prosjektleder bekrefter at han eller hun ikke har personlige bindinger i prosjektet som kan gi grunnlag for interesse- eller habilitetskonflikt overfor NIH.

Krav til organisering av forskningsprosjektet

Prosjektleder skal sørge for at den daglige driften av forskningsprosjektet skjer i henhold til krav som gjelder for gjennomføring av prosjekter ved NIH. Prosjektleder plikter derfor å sette seg inn i NIHs rutiner for internkontroll og informasjonssikkerhet i forbindelse med forskning.

Prosjektleder skal umiddelbart varsle NIH ved uønskede og uventede hendelser som antas ha sammenheng med forskningen, herunder om forskningsdeltakere har blitt påført skade, eller det har oppstått komplikasjoner som følge av forskningsprosjektet.

Prosjektleder skal videre umiddelbart varsle NIH ved mistanke om brudd på NIHs rutiner for personvern og informasjonssikkerhet.
Prosjektleder plikter også å avklare med NIH om hvilke opplysninger som kan utleveres til en tredjepart som ledd i gjennomføring av prosjektet. 
Taushetsplikt

Prosjektleder skal bevare taushet om personopplysninger han eller hun får tilgang til i forbindelse med forskningsprosjektet. Prosjektleder skal forhindre at andre får adgang eller kjennskap til opplysningene.
Mislighold 

Mislighold foreligger dersom en av partene ikke oppfyller sine plikter etter denne avtalen og dette ikke skyldes forhold som den andre parten har ansvaret for eller risikoen for.

Dersom en av partene ønsker å påberope seg mislighold, skal dette meddeles den andre parten skriftlig uten ugrunnet opphold. Ved mislighold kan partene kreve at forholdet blir brakt i overensstemmelse med avtalen. Dersom forholdet ikke blir brakt i overensstemmelse med avtalen innen rimelig tid, kan den krenkede part heve avtalen med tre måneders varsel.

Hvis det foreligger vesentlig mislighold, kan den krenkede parten – etter å ha gitt skriftlig varsel og rimelig frist til å bringe forholdet i orden – heve hele eller deler av avtalen med øyeblikkelig virkning og kreve erstatning for eventuelle tap dette har medført.

Rettsvalg og verneting

Partenes rettigheter og plikter etter denne avtalen bestemmes i sin helhet av norsk rett.

Eventuelle tvister som springer ut av denne avtalen skal behandles ved de ordinære domstoler. Oslo tingrett vedtas som verneting.

Undertegning

Denne avtale er undertegnet i 2- to- eksemplarer, hvorav hver part beholder 1- ett- eksemplar.

Oslo, den .................

	………………………….


Instituttleder (signatur)


	……………………………… 

Prosjektleder (signatur)

